Document ID: /roh_data/filtered/fineweb-2-filterrobots_roh.jsonl.gz/5542

La svieuta saja s’augmentada per 5% sin 50,58 milliardas francs. Quai communitgescha il concern svizzer. Cunzunt la svieuta da la partiziun farmaceutica saja s’augmentada pli fitg. Sco quai che Roche communitgescha, saja quest augment en emprima lingia d’attribuir als medicaments cunter cancer. Ma er la partiziun da diagnostica saja creschida l’onn passà.
Il concern haja cuntanschì sias finamiras finanzialas. Quai ha communitgà il schef dal concern Severin Schwan. Ultra da quai haja Roche introducì quatter novs medicaments.
RR novitads 08:00